**На вниманието на лицата, които могат да бъдат назначавани за синдици в производства по несъстоятелност по Търговския закон.**

На основание чл. 655, ал. 3 от Търговския закон със Заповед № СД-06-81/05.08.2021 г. на министъра на правосъдието и Заповед № РД-16-1242/23.08.2021 г. на министъра на икономиката е одобрена Годишна програма на тематичните курсове за обучение на синдиците за 2021 г.

Задължителното обучение ще бъде проведено **онлайн** поради удължаване с Решение № 629 на Министерския съвет от 26 август 2021г. на срока на обявената извънредна епидемична обстановка в страната **чрез включване през някоя от платформите за осъществяване на онлайн срещи в периода 22.11.2021 г. – 25.11.2021 г.,** в две групи до 150 синдика в група, с продължителност по 2 дни за всяка група, с по 4 броя лекции /по 2 на ден/ в часовия диапазон от 10.00 до 12.00ч. и от 14.00 до 16.00ч., както следва:

**ПЪРВА ГРУПА НА 22.11.2021 г. и 23.11.2021 г.:**

**На 22.11.2021 г. от 10.00 до 12.00 часа** - представител на съдебната система: съдия Цветелина Георгиева от Окръжен съд – Пловдив, Търговско отделение, с тема „Свикване и провеждане на събрания на кредиторите в различните етапи от производството по несъстоятелност – легитимирани лица, участващи кредитори, мнозинства. Възможни решения на събранието на кредиторите за осребряване на имуществото от масата на несъстоятелността и правни последици“;

**На 22.11.2021 г. от 14.00 до 16.00 часа** - представител на Сдружение „Национален съюз на синдиците“: Димитър Смиленов – член на Управителния съвет и на Правна комисия, с тема „Несъстоятелност при липса на достатъчно средства за издръжка на производството - осребряване на активи преди съдебно решение за обявяване на длъжника в несъстоятелност; привнасяне на разноски от кредитори; режим на възстановяване на привнесени разноски; правомощия на синдика и длъжника при спряно производство; статут на „сателитните" съдебни производства“;

**На 23.11.2021 г. от 10.00 до 12.00 часа** - представител на Сдружение „Национален съюз на синдиците“: Диана Меранзова – член на сдружение „Национален съюз на синдиците“, с тема „Осребряване на имуществото, включено в масата на несъстоятелността“;

**На 23.11.2021 г. от 14.00 до 16.00 часа** - представител на съдебната система: съдия Лилия Руневска, Районен съд – Костинброд, с тема: „Прехвърляне на приети по смисъла на чл. 693 от Търговския закон вземания в производството по несъстоятелност. Суброгация /встъпване в правата на удовлетворен кредитор/ в производството по несъстоятелност. Отражение на тези факти върху съдържанието на съставените списъци на приети вземания“;

**ВТОРА ГРУПА НА 24.11.2011 г. и 25.11.2021 г.**:

**На 24.11.2021 г. от 10.00 до 12.00 часа -** представител на съдебната система: съдия Цветелина Георгиева от Окръжен съд – Пловдив, Търговско отделение, с тема „Свикване и провеждане на събрания на кредиторите в различните етапи от производството по несъстоятелност – легитимирани лица, участващи кредитори, мнозинства. Възможни решения на събранието на кредиторите за осребряване на имуществото от масата на несъстоятелността и правни последици“;

**На 24.11.2021 г. от 14.00 до 16.00 часа** - представител на Сдружение „Национален съюз на синдиците“: Димитър Смиленов – член на Управителния съвет и на Правна комисия, с тема „Несъстоятелност при липса на достатъчно средства за издръжка на производството - осребряване на активи преди съдебно решение за обявяване на длъжника в несъстоятелност; привнасяне на разноски от кредитори; режим на възстановяване на привнесени разноски; правомощия на синдика и длъжника при спряно производство; статут на „сателитните" съдебни производства“;

**На 25.11.2021 г. от 10.00 до 12.00 часа** - представител на Сдружение „Национален съюз на синдиците“: Диана Меранзова – член на сдружение „Национален съюз на синдиците“, с тема „Осребряване на имуществото, включено в масата на несъстоятелността“;

**На 25.11.2021 г. от 14.00 до 16.00 часа** - представител на съдебната система: съдия Лилия Руневска, Районен съд – Костинброд, с тема: „Прехвърляне на приети по смисъла на чл. 693 от Търговския закон вземания в производството по несъстоятелност. Суброгация /встъпване в правата на удовлетворен кредитор/ в производството по несъстоятелност. Отражение на тези факти върху съдържанието на съставените списъци на приети вземания“;

Писмени заявки за участие в обучението могат да се подават по електронен път на имейл адрес: **E\_Badzhakova@justice.government.bg** в срок до **15.11.2021 г.**

**Информация за включване в платформата за провеждане на обучението ще бъде изпратена по електронен път на имейл адресите на заявилите участие синдици.**

Моля синдиците, които ще участват в обучението, но нямат актуален имейл адрес или изобщо нямат такъв, да ни предоставят информация за него в срок до **15.11.2021 г.,** за да могат да получат покана за включване през някоя от платформите за осъществяване на онлайн срещи.

В обучението могат да вземат участие и синдиците включени в списъка по чл. 655, ал. 2, т. 7 от Търговския закон със Заповед № СД-06-87/05.11.2021 г. на министъра на правосъдието.

В случай на надвишаване на броя от 150 синдика в една група МП ще ги преразпредели в другата група.